חברת הסלולר של איראן

חברת הסלולר של איראן (בפרסית: شرکت ارتباطات سیار ایران; בקיצור: MCI) הידועה גם בשם המותג Hamrahe Avval (בפרסית: همراه اول), היא מפעילת הסלולר הראשונה והגדולה ביותר באיראן. החברה היא חברת בת של חברת הטלקומוניקציה של איראן ויש לה כ-17 מיליון מנויים ו-49 מיליון מנויים בתשלום מראש (Prepaid). 

שירותי החברה זמינים ב-1,239 ערים ובלמעלה מ-70,000 קילומטרים של כבישים מהירים. היא מספקת שירותי נדידה באמצעות 271 מפעילים שותפים ביותר מ-112 מדינות.

בדצמבר 2010, 5.5% ממניות החברה הוצעו בבורסה (Farabourse), לפי שווי של 396 מיליון דולר.

90% ממניות MCI נמצאות בבעלות חברת הטלקומוניקציה של איראן, ו-10% הנותרים מהמניות הן ציבוריות בבורסה לניירות ערך בטהראן.

הערות שוליים 

ערכים שבהם תבנית אתר רשמי אינה מתאימה להוספה אוטומטית
איראן: טלקומוניקציה
חברות איראניות
חברות תקשורת אסיתיות